CELEX: E2004J0001
Language: fi
Date: 2004-11-23 00:00:00
Title: Tuomioistuimen tuomio, annettu  23 päivänä marraskuuta 2004 , asiassa E-1/04 Fokus Bank ASA vastaan Norjan valtio, jota edustaa Skattedirektoratet (verohallitus)  (Pääoman vapaa liikkuvuus — osinkojen verotus — yksinomaan sopimusvaltiossa asuville osakkeenomistajille myönnettävä verohyvitys — menettelyä koskevien oikeuksien kielto osakkeenomistajilta, jotka asuvat muissa sopimusvaltioissa)

23.2.2006   
            
            
               FI
            
            
               Euroopan unionin virallinen lehti
            
            
               C 45/10
            
         
      TUOMIOISTUIMEN TUOMIO,
   annettu 23 päivänä marraskuuta 2004,
   asiassa E-1/04 Fokus Bank ASA vastaan Norjan valtio, jota edustaa Skattedirektoratet (verohallitus)
   
      (Pääoman vapaa liikkuvuus — osinkojen verotus — yksinomaan sopimusvaltiossa asuville osakkeenomistajille myönnettävä verohyvitys — menettelyä koskevien oikeuksien kielto osakkeenomistajilta, jotka asuvat muissa sopimusvaltioissa)
   
   (2006/C 45/06)
   Asiassa E-1/04 Fokus Bank ASA vastaan Norjan valtio, jota edustaa Skattedirektoratet — Frostating lagmannsrettin (Frostatingin laamanninoikeus) tuomioistuimelle osoittama PYYNTÖ pääoman vapaata liikkuvuutta ETA:n alueella koskevien sääntöjen tulkinnasta, tuomioistuin, toimien kokoonpanossa: tuomioistuimen presidentti ja esittelijä Carl Baudenbacher, tuomarit Per Tresselt ja Thorgeir Örlygsson, on 23 päivänä marraskuuta 2004 antanut tuomion, jonka tuomiolauselma on seuraava:
   
               1.
            
            
               ETA-sopimuksen 40 artikla estää lainsäädännön, jonka mukaan tietyssä sopimusvaltiossa asuville osakkeenomistajille myönnetään verohyvitystä samaan sopimusvaltioon sijoittautuneen yrityksen osingoista, mutta muissa sopimusvaltioissa asuville osakkeenomistajille ei tällaista verohyvitystä myönnetä. Sillä, asuuko veronmaksaja toisessa sopimusvaltiossa, joka on osingot jakavan sopimusvaltion kanssa tekemässään verosopimuksessa sitoutunut myöntämään hyvitystä pidätetyistä veroista tai sillä, myönnetäänkö veronmaksajalle tietyssä tilanteessa hyvitystä pidätetyistä veroista, ei ole oikeudellista merkitystä.
            
         
               2.
            
            
               Pääasiassa kyseessä olevan tilanteen kaltaisessa tilanteessa ei ole ETA-sopimuksen mukaista, että sopimusvaltio tarkastelee yksinomaan osinkoa jakavaa yritystä, kun se arvioi ja uudelleenarvioi veronpidätystä ilmoittamatta asiasta muualla asuville osakkeenomistajille.